পরিহাস বিষয়ে আমার দ্বিতীয় বক্তব্যটি জাতীয় পাঠ্যপুস্তক বোর্ডের বর্তমান পাঠ্যক্রম বিষয়ে। আমরা যারা ষাটের দশকে একটি সার্বভৌম দেশের জন্য আন্দোলন করেছি এবং পরবর্তীতে মুক্তিযুদ্ধ করেছি তখনকার সুস্পষ্ট মূল্যবোধ, জাতি-চেতনা, সাতন্ত্র্যবোধের অফুরন্ত চর্চা হয়েছে রবীন্দ্রনাথ, নজরুল জীবনানন্দ শরৎচন্দ্র এবং এমন অনেক মহতী সাহিত্যিকদের রচনাসমগ্র পাঠ করে। আমার ভয় হয় যে প্রজন্ম এদের রচনাবলী পাঠ না করে ভবিষ্যতে এদেশের হাল ধরবে তারা এক দুর্বলতম প্রজন্ম হতে বাধ্য। আজ যে ভুল বিশ্বাস প্রতিপালন করে আগামী প্রজন্ম গড়ে তোলার প্রচেষ্টা হচ্ছে তা এই বাঙালি জাতির জন্যে ভয়াবহ হয়ে উঠবে, তারই আগাম সংকেত দেয়ালচিত্রে কালো মবিল।